Vita Alexandri Macedonis (Pseudo-Callisthenes)
Vita Alexandri Macedonis (Graece ) est narratio fabulosa (sed partim e fontibus historicis sumpta) de origine et rebus gestis Alexandri Magni. Huius operis recensio antiquissima nobis cognita, interdum nuncupatione "Pseudo-Callisthenes", interdum "α" indicata, saeculo fere III p.C.n. Graece conscripta est. Nomen auctoris ignoscitur, nam attributio Callistheni, quam in libris manu scriptis recensionis β et in libro Historiarum Ioannis Tzetzae reperitur, pro certo falsa est; taliter et attributiones Aesopo in versione Latina Iuli Valerii reperta, Aristoteli in versione Armenica. Narratio convivii ultimi et mortis Alexandri, cum textu testamenti quod fertur, e fonte ut videtur historico seu semi-historico sumpta, separatim etiam Latine servatur (nomine "Liber de morte Alexandri Magni") in collectaneo "Epitome Mettensis" nuncupato. 

Ex hac recensione antiquissima versio versione Armenica versioque Latina prima, Iulio Valerio tributa, confectae sunt. Recensiones Graecae posteriores ("β", "γ", "δ", "ε", "λ") in pluribus libris manu scriptis exstant; e quibus versiones in aliis linguis mox factae sunt, Syriace (e qua Arabice et Aethiopice), Hebraice, Russice necnon Latina altera, a Leone archipresbytero titulo Nativitas et victoria Alexandri Magni scripta, et tertia, titulo Historia de preliis.

Notae

Bibliographia 
 Editiones versionis α
 Carolus Mullerus, ed., Pseudo-Callisthenes in  fasc. 3 pp. 1-152 
 Guilelmus Kroll, ed., Historia Alexandri Magni (Pseudo-Callisthenes). Vol. 1. Recensio vetusta. Berolini: Weidmann, 1926

 Eruditio
 Adolf Ausfeld; Wilhelm Kroll, ed. Der griechische Alexanderroman. Lipsiae: Teubner, 1907. Textus
 George Cary; D. J. A. Ross, ed., The medieval Alexander. Cantabrigiae: Cambridge University Press, 1956
 P. Goukowsky, Essai sur les origines du mythe d'Alexandre. Nancei, 1978-81.
 R. Merkelbach, Die Quellen des griechischen Alexander-Romans. 2a ed. Monaci, 1977
 Richard Stoneman, Alexander the Great: a life in legend. New Haven: Yale University Press, 2008. ISBN 978-0-300-11203-0
 J. Zacher, Pseudocallisthenes. Halae Saxonum, 1867

 Historia fabulosa Alexandri Magni

Fabulae de rege Alexandro
Libri biographici
Aegypti scripta
Scripta saeculo 3